text: Fyri stuttum varð nýggja brandið fyri Føroyar sum ferðaland avdúkað í Norðurlandahúsinum. Hugskotini og tilfarið, sum Ferðaráðið og lýsingarfyritøkurnar Sansir og Liquidminds løgdu fram, sá sera flott, professionelt og lovandi út. Endiliga kunnu hugskot evnast til á sannførandi hátt og veruliga koma til sín rætt, tí nú eru umsíðir ressursur til at gjøgnumføra tey. Ein kann bert fegnast um, at nýggja Ferðaráðið hevur fingið betri umstøður at arbeiða undir og eina størri játtan at arbeiða við, soleiðis at tátturin um brandingina av Føroyum sum ferðaland langt um leingi kundi takast upp aftur.
text: #000009
text: Tað er júst í náttúru okkara, at eitt risa potentiali býr. Brandið hjá Visit Faroe Islands sær út til at taka nógv atlit at hesum. Úrslitini av kanningunum, ið eru gjørdar í sambandi við hesa verkætlan, vísa jú eisini, at náttúran er størsta atdráttarmegin, Føroyar hava – og at hon eisini er tað, sum fólk njóta mest, sum vitja her. So hetta má sjálvandi vera við sum ein stórur partur av visuella brandinum av Føroyum.
text: #000025